# ОБРАДА ПОДАТАКА О ЛИЧНОСТИ ЗА ЗАПОСЛЕНЕ

ОБАВЕШТЕЊЕ О ОБРАДИ ПОДАТАКА О ЛИЧНОСТИ

**1) Подаци о руковаоцу**  
Правно лице: Висока школа модерног бизниса

Адреса: Теразије 27, Београд;  
Матични број: 17737333  
Законски заступник: проф. др Саша Јовановић, в.д. Директор

**2) Сврха прикупљања и обраде података**

Сврха обраде података о личности које води Висока школа модерног бизниса јесте праћење и унапређивање квалитета, ефикасности и ефективности рада високошколске установе и запослених, као и планирање и праћење спровођења политике запошљавања.

Збирка података о личности које Висока школа обрађује је евидентирана у кадровској бази.

**3) Начин коришћења података**

Висока школа модерног бизниса податке о личности прикупља непосредно од лица на која се ти подаци односе и предметне податке обрађује на основу њиховог писаног пристанка.

**4) Подаци у евиденцијама о запосленима**

Подаци о запосленима о којима Висока школа модерног бизниса води евиденцију представља скуп личних података којима се одређује њихов идентитет, степен и врста образовања, радноправни статус, плата и подаци за њен обрачун и исплату, стручно усавршавање, кретање у служби.  
Подаци о запосленима садрже: име, презиме, име једног родитеља, пол, јединствени матични број грађана, очитану личну карту запосленог, држављанставо, број пасоша за стране држављане, датум и место рођења, државу сталног становања, адресу становања, пол, националну припадност у складу са законом, службени конаткт телефон и е-маил адресу, степен стручне спреме, година, држава, место и установа на којој је стечен највиши степен образовања, тренутно наставно односно научно звање, врста уговора о ангажовању, проценат радног ангажовања у установи, податак о претходно стеченом стажу код другог послодавца, радно место, коефицијент сложености послова радног места, број банковног рачуна за исплату.

**4) Обрађивач података о личности**

1.    Служба за правне послове

2.    Служба за финансијскe послове

**5) Правни основ за прикупљање и обраду података**

Правни основ за прикупљање и обраду података о личности је писмени пристанак лица на која се подаци односе.

   
**6) Опозив пристанка за обраду података и правне последице опозива**  
Свако лице чије податке о личности Висока школа обрађује има право да опозове претходно дати пристанак за обраду у складу са Законом о заштити података о личности.

**7) Права која припадају лицу у случају недозвољене обраде**  
У случају недозвољене обраде података, лицу припадају сва права из Закона о заштити података о личности, чију примену надзире Повереник за приступ информацијама од јавног значаја и заштиту података о личности.